Blink planne vir kolwyntjiepanneKolwyntjies is heerlik, maar die panne kan ook op allerhande alternatiewe maniere in en om die huis ingespan word! Elke houertjie in die pan kan ingespan word vir verskillende snoepgoed – dis ideaal vir jongspan! Jy kan jou gladdejantjie (“smoothie”)-bestanddele vooraf meng en dan bloot in ŉ kolwyntjiepan vries. Só kan jy enige tyd een uithaal wanneer jy dit benodig. Gevulde soetrissies kan maklik in ŉ kolwyntjiepan in die oond gebak word – dit sal verseker dat hulle nie omval nie! ŉ Kolwyntjiepan kan doeltreffend ingespan word tydens ŉ braai of partytjie – gebruik gerus die houertjies vir verskillende speserye, smaakmiddels en kruie. Vries suurlemoenskyfies in die kolwyntjiepan om seker te maak jy kan yskoue water bedien op ŉ warm somersdag! Hou jou spykers en skroewe netjies in kolwyntjiepanne onder jou werksbank. Gebruik jou kolwyntjiepan as ŉ netjiese rooster wanneer jy saadjies eweredig wil plant in jou tuin.